

Rīgas valstspilsētas pašvaldības Ārtelpas un mobilitātes departaments

Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

|  |  |  |
| --- | --- | --- |
| 25.09.2025. |  | Nr. AMD-25-549-rs |

|  |
| --- |
| Par satiksmi Pēkšēna ielā |

Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, Rīgas domes 24.01.2024. nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1. apakšpunktu un sabiedrības ar ierobežotu atbildību “RC Traffic” 24.09.2025. iesniegumu par ūdensvada un kanalizācijas pieslēgumu izbūvi:

1. Noteikt, ka no 06.10.2025. līdz 17.10.2025. tiks slēgta transportlīdzekļu satiksme Pēkšēna ielā pie ēkas Pēkšēna ielā 7 saskaņā ar satiksmes organizācijas shēmu (pielikumā).

2. Atbildīgais par darbu veikšanu – sabiedrības ar ierobežotu atbildību “RC Traffic” atbildīgais būvdarbu vadītājs Ruslans Kalituha (tālrunis 29207721; e-pasts: [didzis.strombergs@rctraffic.lv](mailto:didzis.strombergs@rctraffic.lv)).

3. Sabiedrībai ar ierobežotu atbildību “RC Traffic” no 06.10.2025. līdz 17.10.2025. Pēkšēna ielā nodrošināt:

3.1. ceļa zīmju izvietošanu saskaņā ar satiksmes organizācijas shēmu (pielikumā);

3.2. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;

3.3. operatīvā transporta satiksmi;

3.4. ūdensvada un kanalizācijas pieslēgumu izbūves darbu izpildi.

4. Transportlīdzekļu satiksmi un gājēju kustību Pēkšēna ielā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:

5.1. nodrošināt informācijas par izmaiņām transportlīdzekļu satiksmē Pēkšēna ielā publiskošanu Rīgas valstspilsētas pašvaldības komunikācijas kanālu resursos;

5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

|  |  |
| --- | --- |
| Direktors | K.Kauliņš |

|  |
| --- |
| Stoķis 67012708 |